b'\n_START_ARTICLE_\nPodgorci\n_START_SECTION_\nCerkev svetega Lenarta\n_START_PARAGRAPH_\nCerkev so zgradili okoli\xc5\xa1ki prebivalci v letih 1518-1520 v zahvalo, da so ostali \xc5\xbeivi med takratnim ropanjem ter po\xc5\xbeiganjem Turkov in Krucov. Zgrajena naj bi bila iz ru\xc5\xa1evin gradu, ki je neko\xc4\x8d bil na hribu nad bli\xc5\xbenjo vasjo Sodinci. To pri\xc4\x8da "kamnita opeka", ki je vzidana v steno cerkve, na njej pa je \xc5\xa1e vedno dobro viden zgodovinski pe\xc4\x8dat. Notranjost cerkve je baro\xc4\x8dna. Danes na to obdobje ka\xc5\xbee le okra\xc5\xa1ena in pozla\xc4\x8dena marmorna pri\xc5\xbenica iz 18. stoletja. _NEWLINE__NEWLINE_Leta 2011 je cerkev dobila nove orgle. Ena izmed najve\xc4\x8djih dragocenosti cerkve pa je zlati ciborij iz 16. stoletja. Posoda je v obliki drevesa, katerega kro\xc5\xa1nja je jabolko, po deblu se ovija ka\xc4\x8da, pod njo pa stojita Adam in Eva.\n_START_SECTION_\nPartizanski prehod\n_START_PARAGRAPH_\nTo je spomenik, posve\xc4\x8den partizanskim kurirjem, ki so prena\xc5\xa1ali sporo\xc4\x8dila iz Slovenskih Goric proti Ptujskemu ter Dravskemu polju med leti 1941\xe2\x80\x941945. Spomenik leta 1975 postavilo \xc5\xbdezni\xc5\xa1ko podjetje Maribor. Ima obliko \xc4\x8drke V. Na vrhu je rde\xc4\x8da peterokraka zvezda, v sredini je tabla z napisom PARTIZANSKI PREHOD in letnici.\n_START_SECTION_\nKu\xc5\xbeno znamenje\n_START_PARAGRAPH_\nKu\xc5\xbeno znamenje je visok kamniti spomenik. Na njem je napis H.V.P./R.R.D. in letnica 1644.\n_START_SECTION_\nSpomenik zmage in revolucije\n_START_PARAGRAPH_\nTa spomenik je posve\xc4\x8den padlim borcem 2. svetovne vojne (1941\xe2\x80\x931945), na njem so napisana tudi imena.\n_START_SECTION_\nDru\xc5\xa1tva in prireditve\n_START_PARAGRAPH_\nV vasi delujejo naslednja dru\xc5\xa1tva:\n_START_SECTION_\nProstovoljno gasilsko dru\xc5\xa1tvo Podgorci\n_START_PARAGRAPH_\nPGD so ustanovili 1951. Sprva je kot gasilski dom uporaljalo razli\xc4\x8dne stare objekte po vasi. Rredne selitve dru\xc5\xa1tva niso pri\xc5\xa1le ve\xc4\x8d v po\xc5\xa1tev, zato so v letih 1958\xe2\x80\x931961 zgradili skromen gasilski dom. Leta 1969 je dru\xc5\xa1tvo pridobilo tudi prvo motorno gasilsko vozilo. Z njim so bile intervencije veliko la\xc5\xbeje kot s konjsko vprego. V gasilskem domu je bila \xc5\xbee od za\xc4\x8detka alarmna naprava, ki so jo leta 1971 zamenjali z elektri\xc4\x8dno. _NEWLINE__NEWLINE_Leta 1989 so po pregledu gasilskega doma ugotovili, da je preve\xc4\x8d dotrajan za obnovo. Zato so za\xc4\x8deli graditi novega, ki je bil zgrajen v dveh letih. Leta 2009 je Dru\xc5\xa1tvo kupilo novo gasilsko vozilo Iveco GVV-1 z dobro opremo.\n_START_SECTION_\nKozje dirke\n_START_PARAGRAPH_\nKozje dirke so bile vrsto let zelo znana tradicionalna prireditev. To je bilo tekmovanje, kjer je moral vodnik s kozo v najkraj\xc5\xa1em \xc4\x8dasu prispeti na cilj skozi razli\xc4\x8dne ovire, vsako leto so lahko tekmovali tudi obiskovalci. Na tej prireditvi so doma\xc4\x8dini med drugim ponujali tudi razli\xc4\x8dine kozje dobrote, tekmovanju pa je sledila veselica. Sedaj pa se ta tradicija zaradi spreminjanja zakonodaje (o \xc5\xbeivalih) iz leta v leto bolj spreminja zgolj v navadno veselico.\n_START_SECTION_\nKulturno dru\xc5\xa1tvo Alojz \xc5\xbduran\n_START_PARAGRAPH_\nJe dru\xc5\xa1tvo, ki se posve\xc4\x8da obujanju starih obi\xc4\x8dajev, predvsem no\xc5\xa1 in plesov. Ustanovili so ga leta 1978. Nastopa po \xc5\xa1tevilih evropskih dr\xc5\xbeavah. V njegovem okviru delujeta otro\xc5\xa1ka in odrasla folklora.\n_START_SECTION_\nTuristi\xc4\x8dno dru\xc5\xa1tvo\n_START_PARAGRAPH_\nDru\xc5\xa1tvo so ustanovili leta 1976. Ukvarja se s promocijo vinogradni\xc5\xa1tva (organiziranje vsakoletne poku\xc5\xa1nje vin), skrbi za \xc4\x8disto okolje in prireja tradicionalni Vincekov pohod.\n_START_SECTION_\nVsakoletna poku\xc5\xa1nja vin\n_START_PARAGRAPH_\nJe tradicionalna prireditev, ki jo kulturno dru\xc5\xa1tvo prireja vsako leto v sklopu krajevnega praznika._NEWLINE_Je zelo razpoznavna prireditev, saj jo obi\xc5\xa1\xc4\x8dejo obiskovalci iz celotne Slovenije. Vino ocenjujejo priznani slovenski in hrva\xc5\xa1ki poznavalci in poku\xc5\xa1evalci.\n_START_SECTION_\nDru\xc5\xa1tvo kme\xc4\x8dkih \xc5\xbeena\n_START_PARAGRAPH_\nTo dru\xc5\xa1tvo se ukvarja s tradicionalno peko razli\xc4\x8dnih doma\xc4\x8dih dobrot, \xc5\xa1e posebno potic. Sodelujejo tudi na razstavah dobrot slovenskih kmetij.\n_START_SECTION_\nDru\xc5\xa1tvi za pomo\xc4\x8d\n_START_PARAGRAPH_\nV vasi delujeta tudi Karitas in Rde\xc4\x8di kri\xc5\xbe, ki prisko\xc4\x8dita na pomo\xc4\x8d ljudem v stiski.'